**Kuuden kohdan tarkistuslista ESD-suojattujen alueiden luomiseksi ja ylläpitämiseksi**

****

**ESD-vaurio (ESD, electrostatic discharge eli staattisen sähkön purkaus) vaikuttaa elektroniikkakomponentteihin, on näkymätön ja voi läpäistä jopa tuotteiden lopullisen testauksen. Komponentteja tai tuotteita voi itse asiassa käyttää tietämättä laisinkaan, onko niissä vikaa vai ei.**

**Elektroniikkakomponentteja käsitellään nykyisin monissa työskentely-ympäristöissä ja siksi ESD-suojauksen varmistaminen onkin erittäin tärkeää, koska se säästää rahaa ja parantaa tuotteiden laatua.**

Kotimainen teollisuuskalusteiden valmistaja Treston on julkaissut ilmaisen e-kirjan *“ESD-suojaus teknisissä ja teollisissa työpaikoissa: kuuden kohdan tarkistuslista ESD-suojattujen alueiden luomiseksi ja ylläpitämiseksi”,* mikä on ytimekäs ja helppotajuinen opas kaikille ESD-suojauksen parissa työskenteleville.

Tähän e-kirjaan on listattu kuusi vaihetta, joiden myötä voit luoda työpaikallesi ESD-suojatun alueen. ESD-suojauksen asianmukaisen toiminnan varmistaminen noudattaa samoja periaatteita riippumatta siitä, tarvitsetko vain yhden työpöydän vai kokonaisen tuotantolinjan.

Vaikka staattisen sähkön purkaus (ESD) ja sen vaikutukset saattavat kuulostaa varsin teknisiltä kysymyksiltä, ESD:ltä suojatun alueen (EPA) luominen on kuitenkin varsin yksinkertaista. On vain ymmärrettävä muutama perusasia, jotka hallitset luettuasi tämän käytännöllisen ja selkeän ESD:tä koskevan e-kirjan.

SAAT KÄYTÄNNÖLLISTÄ TIETOA ESIM. SEURAAVISTA AIHEISTA:

* Mitä lyhenteet ESD ja EPA tarkoittavat?
* Kuinka ESD-vaurio syntyy ja mitä siitä seuraa?
* Miksi ESD-suojaukseen kannattaa panostaa?
* ESD-suojatun alueen (EPA) luominen käytännössä.
* Miten EPA-aluetta ylläpidetään?

*Treston kuuluu maailman johtaviin teollisuuskalusteiden ja -työpisteiden toimittajiin. Laadukkaat ergonomiset ja ESD-yhteensopivat työpöydät lisävarusteineen, säilytysjärjestelmät, vaunut, valaisimet, kaapistot ja tuolit auttavat asiakkaita luomaan toimivan ja tehokkaan työympäristön. Teollisuuteen sopivan valikoiman lisäksi Treston valmistaa Sovella-tuotemerkillä säilytysratkaisuja koteihin ja julkisiin tiloihin. Trestonilla on tehtaat Jyväskylässä ja Turussa. Tytäryhtiöt löytyvät Saksasta, Ranskasta, Englannista, Ruotsista, USAsta ja Venäjältä. Lisäksi Trestonilla on jakelijaverkko yli 30 maassa. Liikevaihto vuonna 2019 oli 45M€ ja henkilöstöä 280.* [*https://www.treston.fi*](https://www.treston.fi)